Вилхелм фон Рогендорф започва през 1491 г. служба при Хабсбургите. От 1517 до 1520 г. той е щатхалтер на Фризия. През втората половина на 1520-те години той е дворцов майстер на ерцхерцог Фердинанд I. Той командва тежката кавалерия при зет му Николаус I фон Залм–Нойбург (1459 – 1530) през турската обсада от 1529. Следващата година той става главен дворцов майстер и един от най-влиятелните политици при крал Фердинанд I. През 1539 г. той напуска службата си, но скоро е направен на командир на войската, която е изпратена през 1541 г. да завладее Буда и Офен. Той е ранен, успява да избяга на остров Сют, но умира след няколко дена в Шаморин.